Komission direktiivi 2003/2/EY, annettu 6 päivänä tammikuuta 2003, arseenin markkinoille saattamisen ja käytön rajoituksista (neuvoston direktiivin 76/769/ETY kymmenes mukautus tekniseen kehitykseen) (ETA:n kannalta merkityksellinen teksti)



Virallinen lehti nro L 004 , 09/01/2003 s. 0009 - 0011



Komission direktiivi 2003/2/EY, annettu 6 päivänä tammikuuta 2003, arseenin markkinoille saattamisen ja käytön rajoituksista (neuvoston direktiivin 76/769/ETY kymmenes mukautus tekniseen kehitykseen) (ETA:n kannalta merkityksellinen teksti) EUROOPAN YHTEISÖJEN KOMISSIO, joka ottaa huomioon Euroopan yhteisöjen perustamissopimuksen, ottaa huomioon tiettyjen vaarallisten aineiden ja valmisteiden markkinoille saattamisen ja käytön rajoituksia koskevien jäsenvaltioiden lakien, asetusten ja hallinnollisten määräysten lähentämisestä 27 päivänä heinäkuuta 1976 annetun neuvoston direktiivin 76/769/ETY(1), sellaisena kuin se on viimeksi muutettuna komission direktiivillä 2002/62/EY(2), ja erityisesti sen 2 a artiklan, joka on lisätty neuvoston direktiivillä 89/678/ETY(3), sekä katsoo seuraavaa: (1) Direktiivin 76/769/ETY muuttamisesta kahdeksannen kerran annetussa neuvoston direktiivissä 89/677/ETY(4) säädetään tietyistä arseenin käyttöä ja markkinointia koskevista rajoituksista. (2) Arseenin käyttöön tietyissä puunsuojakemikaaleissa liittyvistä lisärajoituksista tehtiin riskinarviointi ja etuja ja haittoja koskeva analyysi(5) Suomen, Ruotsin ja Itävallan liityttyä Euroopan unioniin vuonna 1995 arseeniseosten käytöstä puunsuojakemikaaleissa annetun yhteisön lainsäädännön tarkistuksen yhteydessä. (3) Riskinarviointi toimitettiin myrkyllisyyttä, ekomyrkyllisyyttä ja ympäristöä käsittelevälle tiedekomitealle (CSTEE) vertaisarviointia varten(6), ja CSTEE totesi pääasiallisimpien riskien todetun asianmukaisesti. Riskeiksi todettiin kuparia, kromia ja arseenia (CCA) sisältävillä puunsuojakemikaaleilla käsitellyistä puisista leikkikenttävälineistä lapsille aiheutuva terveysriski ja CCA-käsitellyn puun hävittämisestä ihmisen terveydelle aiheutuva riski. Lisäksi mainittiin tietyillä merialueilla arseenista vesiympäristölle aiheutuva riski. (4) Lisäksi CSTEE totesi, ettei arseenilla suojatun puun vaikutuksista kaatopaikoilla tiedetä juuri mitään ja kehotti sen vuoksi noudattamaan varovaisuutta ja käyttämään arseenipohjaista puunsuojausta ainoastaan tapauksissa, joissa se on ehdottoman välttämätöntä. (5) Tarkastellessaan edelleen arseenin terveysvaikutuksia(7) CSTEE on todennut sen olevan perimää vaurioittava ja tunnetusti syöpää aiheuttava, minkä vuoksi saattaa olla aiheellista ottaa huomioon, ettei sen syöpää aiheuttaville vaikutuksille ole olemassa minkäänlaisia kynnysarvoja. (6) CCA-käsitelty puujäte on luokiteltu vaaralliseksi jätteeksi 3 päivänä toukokuuta 2000 annetulla komission päätöksellä 2000/532/EY(8), joka korvaa jätteistä annetun neuvoston direktiivin 75/442/ETY 1 artiklan a alakohdan mukaisen jäteluettelon laatimisesta tehdyn päätöksen 94/3/EY ja vaarallisista jätteistä annetun direktiivin 91/689/ETY 1 artiklan 4 kohdan mukaisen vaarallisten jätteiden luettelon laatimisesta tehdyn neuvoston päätöksen 94/904/EY, sellaisena kuin se on viimeksi muutettuna neuvoston päätöksellä 2001/573/EY(9). (7) Biosidituotteista annetulla Euroopan parlamentin ja neuvoston direktiivillä 98/8/EY(10) yhdenmukaistetaan biosidien käytön sallimista koskeva lainsäädäntö yhteisön tasolla, ja 7 päivänä syyskuuta 2000 biosidituotteiden markkinoille saattamisesta annetun Euroopan parlamentin ja neuvoston direktiivin 98/8/EY 16 artiklan 2 kohdassa tarkoitetun ohjelman ensimmäisestä vaiheesta annetussa komission asetuksessa (EY) N:o 1896/2000(11) vaaditaan, että direktiivin 98/8/EY mukaisesti luodussa tarkastusohjelmassa tehdään riskinarviointi ensisijassa puunsuojakemikaaleille. Arseeni on tunnistettu ja ilmoitettu tehoaineeksi asetuksessa (EY) N:o 1896/2000 säädettyyn määräaikaan mennessä. Arseenin arviointia vanhana tehoaineena koskevat täydelliset asiakirjat on esitettävä 28 päivään maaliskuuta 2004 mennessä. (8) Riskinarvioinnin perusteella ja ennaltavarautumisen periaatetta noudattaen direktiivissä 76/769/ETY säädettyjä arseenia koskevia rajoituksia on mukautettava tekniseen kehitykseen, kunnes direktiivin 98/8/EY säännöt on yhdenmukaistettu tai asetuksen (EY) N:o 1896/2000 6 artiklan 3 kohdassa tarkoitettu päätös tehty. Tämä direktiivi ei koske jo käyttöpaikallaan olevaa puuta. (9) Tämä direktiivi ei vaikuta yhteisön lainsäädäntöön, joka koskee toimenpiteistä työntekijöiden turvallisuuden ja terveyden parantamisen edistämiseksi työssä 12 päivänä kesäkuuta 1989 annetussa neuvoston direktiivissä 89/391/ETY(12) sekä 28 päivänä kesäkuuta 1990 työntekijöiden suojelemisesta syöpäsairauden vaaraa aiheuttaville tekijöille altistumiseen työssä liittyviltä vaaroilta (kuudes direktiivin 89/391/ETY 16 artiklan 1 kohdassa tarkoitettu erityisdirektiivi) annetussa neuvoston direktiivissä 90/394/ETY(13), sellaisena kuin se on viimeksi muutettuna direktiivillä 1999/38/EY(14) ja työntekijöiden terveyden ja turvallisuuden suojelemisesta työpaikalla esiintyviin kemiallisiin tekijöihin liittyviltä riskeiltä (neljästoista direktiivin 89/391/ETY 16 artiklan 1 kohdassa tarkoitettu erityisdirektiivi) annetussa neuvoston direktiivissä 98/24/EY(15) asetettuja työsuojelun vähimmäisvaatimuksia. (10) Tämän direktiivin säännökset ovat vaarallisten aineiden ja valmisteiden kaupan teknisten esteiden poistamisesta annettujen direktiivien mukauttamista tekniseen kehitykseen käsittelevän komitean lausunnon mukaisia, ON ANTANUT TÄMÄN DIREKTIIVIN: 1 artikla Mukautetaan direktiivin 76/769/ETY liite I tekniseen kehitykseen tämän direktiivin liitteen mukaisesti. 2 artikla Jäsenvaltioiden on annettava ja julkaistava tämän direktiivin noudattamisen edellyttämät säädökset viimeistään 30 päivänä kesäkuuta 2003. Niiden on ilmoitettava tästä komissiolle viipymättä. Jäsenvaltioiden on sovellettava näitä säädöksiä viimeistään 30 päivänä kesäkuuta 2004. Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään. 3 artikla Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. 4 artikla Tämä direktiivi on osoitettu kaikille jäsenvaltioille. Tehty Brysselissä 6 päivänä tammikuuta 2003. Komission puolesta Erkki Liikanen Komission jäsen (1) EYVL L 262, 27.9.1976, s. 201. (2) EYVL L 183, 12.7.2002, s. 58. (3) EYVL L 398, 30.12.1989, s. 24. (4) EYVL L 398, 30.12.1989, s. 19. (5) Assessment of the Risks to Health and to the Environment of Arsenic in Wood Preservatives and of the Effects of Further Restrictions on its marketing and use, 1998. (6) http://europa.eu.int/comm/ food/fs/sc/sct/out18_en.html. (7) http://europa.eu.int/comm/ food/fs/sc/sct/out106_en.html (8) EYVL L 226, 6.9.2000, s. 3. (9) EYVL L 203, 28.7.2001, s. 18. (10) EYVL L 123, 24.4.1998, s. 1. (11) EYVL L 228, 8.9.2000, s. 6. (12) EYVL L 183, 29.6.1989, s. 1. (13) EYVL L 196, 26.7.1990, s. 1. (14) EYVL L 138, 1.6.1999, s. 66. (15) EYVL L 131, 5.5.1998, s. 11. LIITE Korvataan direktiivin 76/769/ETY liitteessä I oleva 20 kohta seuraavasti: >TAULUKON PAIKKA>